Ændring af forskrift for udførelse af midlertidige bygge- og anlægsaktiviteter 
Sagsfremstilling 
10.    Ændring af forskrift for udførelse af midlertidige bygge- og anlægsaktiviteter  
                                                                                                                        Åbent 
Sagsnr.: 326-2013-55619       J.nr.: 09.18.17            Nick Clausen.: 326-2015-343273 
  
SAGSFREMSTILLING 
  
- Beslutningspunkt. 
  
Resumé 
Kalundborg Kommune har en forskrift for midlertidige bygge- og anlægsaktiviteter. Der er et behov for at præcisere 
forskriften. Ændringen skal vedtages af Teknik- og Miljøudvalget. 
  
Baggrund 
Teknik- og Miljøudvalget godkendte den 3. november 2014 en forskrift for udførelse af midlertidige bygge- og 
anlægsaktiviteter i Kalundborg Kommune. Dette dagsordenspunkt indeholder et udkast til rettelser af den tidligere 
godkendte forskrift. 
  
En forskrift er et regelsæt for midlertidige aktiviteter, der påvirker naboer eller omgivelser. F.eks. kan sandblæsning 
af facader give støvgener. Hvis kommunen ikke har en forskrift, skal kommunen behandle sagerne fra gang til gang. 
  
Forskriften giver mulighed for, at borgere og virksomheder f.eks. kan sandblæse uden forudgående anmeldelse og 
tilladelse fra kommunen, hvis de overholder forskriftens bestemmelser om arbejdstider m.v. 
  
I praksis fungerer forskriften fint. Tidligere var der 10-20 sager om året vedr. midlertidige bygge- og 
anlægsaktiviteter. Disse virksomheder og borgere slipper nu for at søge om tilladelse først.  
  
Plan Byg og Miljø er blevet opmærksom på, at der er behov for at præcisere, hvem og hvad der er omfattet af 
forskriftens bestemmelser. I den nuværende forskrift er alle støjende, støvende, vibrationsfremkaldende bygge- 
anlægsaktiviteter omfattet af forskriften. Forskriften målrettes de midlertidige bygge- og anlægsaktiviteter, som giver 
anledning til væsentlige  
støj-, støv- eller vibrationsgener. F.eks. skal private borgere i weekenden have mulighed for at bruge en 
pladevibrator ved anlæg af en ny flisebelægning eller en minigraver til havearbejdet. I tvivlstilfælde afgør kommunen, 
om en given aktivitet er omfattet af forskriften.  
  
Der er foretaget præciseringer og korrekturrettelser i forskriften for at imødekomme eventuelle misforståelser, om 
hvem og hvad der er omfattet af forskriften. Præciseringer og korrekturrettelser er markeret med gult i bilag 1. 
  
BEHANDLING 
Teknik- og Miljøudvalget. 
  
INDSTILLING 
Chefen for Plan, Byg og Miljø indstiller, at ændringerne til forskriften for udførelse af midlertidige bygge- og 
anlægsaktiviteter vedtages. 
  
ØKONOMISKE KONSEKVENSER 
Der er ingen økonomiske konsekvenser for Kalundborg Kommune. 
  
Bilag 
  
  
  
  
  
Teknik- og Miljøudvalgets møde den 2. december 2015: 
Udvalget vedtog at tiltræde indstillingen fra chefen for Plan, Byg og Miljø. 
Forskrift for udførelse af midlertidige bygge- og anlægsaktiviteter 
326-2015-343161 
